ШуламбаеваГульмираСабыржановна № 20 орта

жалпы білім беретін мектебінің бастауыш сынып

мұғалімі. І санат сарапшы

**Тақырыбы: « Қыздарға әсемдік жарасады»**

**Мақсаты:** Қыз балалар тәрбиесін,қыз баланың әдептіліктің,әдеміліктің,

сұлулықтың жаршысы екенін ұғындыру,түсіндіру.

Ұл бала мен қыз баланың бірін-бірі шынайы құрметтеп,қастер-

лей білуге баулу.

Сыйластық, достық,ұйымшылдық қарым-қатынасты дамыту.

**Көрнекілігі**: Нақыл сөздер,суреттер, бейнекөрініс,слайдтар т.б.

Өту барысы: І Кіріспе.

ІІ Қыздар тәрбиесі туралы не білеміз?

ІІІ Іші алтын сырты күміс сөз төресі мақал-мәтел айту

ІV Жүректен жүрекке



Балалар мына суреттерге назар аударайық бүгінгі сабағымызда кімдер туралы айтамыз деп ойлайсыңдар? Әрине қыздарымыздың бойындағы асыл қасиеттері мен әдеміліктеріне, әсемдікке арналады.Қыздарға әсемдік жарасады демекші қыз балалар тәрбиесін,қыз баланың әдеміліктің, әдептіліктің, жан-жақты сұлулықтың жаршысы екенін сөз етеміз.

Қыздар қандай болу керек деп ойлайсыңдар?

нәзік Шашы ұзын

Қыз әдемі

ибалы әдепті

ақылды

Иә балалар қазақ қыздары әдемі,инабатты, ақылына көркі сай болу керек.Халық арасында осы қыздарымыздың ажарына көркіне сай жеті түрге бөлген.

1.Әдемі қыз –баппен сөйлеп,биязы күліп, жақсы-жаманның жөнін біліп тұрады;

2.Көрікті қыз-істі үйіріп, сөйлесе бұйырып,баурап алатын,бірден көзге түсе қоймайтын қыз;

3.Шырайлы қыз- көз жанары өткір,бет-әлпеті балбұл жанған;

4.Сұлу қыз- сөзі өткір, өзі пысық,өрескелдікті сүймейтін;

5.Ару қыз-бет пішіні,дене бітімі келіскен,сөзі сыпайы, өзі әдепті,сұңғақ бойлы, терең ойлы;

6.Ажарлы қыз-дене мүсіні жинақы,сөзі салмақты,ісі тиянақты;

7.Әсем қыз-жүзі жылы,өзі ұяң,нәзік;

Қыз емес,қыздың аты-қызыл алтын,

Көрінер толған айдай жүзі жарқын.

Үлкеннің алдын орап,сөз сөйлемес,

Халқының сақтай білген ізгі салтын. Дегендей бұл қыздардың әдепті,көрікті болғанын білдіреді. «Қыз -елдің көркі,гүл- жердің көркі» деген мақал да тегін айтылмаса керек.Қыз баланың сүйкімділігінен,нәзіктілігінен, әр іске талапты да алғырлығынан, өнер білімге-бейім тұратын сергектігінен шықса керек.

Халқымыз қыздарды ардақтап,қатты сөз айтпай, мәпелеп өсірген.

Ендігі кезекті ұлдарымызға берейік.

Ән: Дос болайық бәріміз

Азамат.Қыз баланы тәрбиелеуге халқымыз ерте заманнан бері ерекше мән берген. Қыздарды құрметтеп,олардың алдында дөрекі сөйлемей ізетті болуды,ер-тұрманы әшекейленген сұлу жорғаларды қыздарына,қарындастарына мінгізуді, киімнің сәндісін,алтын бұйымдардың жақсысын қыздарына тарту етуді дәстүрге айналдырған.

Амир.Қыз бала үшін өтірік айту,ұрлық жасау және қатыгездік, қулық-сұмдық деген жат қасиет.Сондықтан қыздарды «Біреудің ала жібін аттама», «өтірік өрге баспайды», «Ешкімге қиянат жасама» деп адалдыққа тәрбиелеген.

Көрініс. Бір уыс мақта.

Мерей.Халқымыздың атадан мұра болып келе жатқан дәстүрлі қасиеті-қыз баланы сыйлап қастерлеу.Қыз бала отырған орында әдеп, ізет сақтаған.Үлкен болсын, кіші болсын оқыс мінез көрсетіп өрескел,бейбастық сөз айтпаған.Еңбекқорлыққа баулыған.

Ән: қазақ қызы

Іші алтын,сырты күміс сөз төресі демекші мақал-мәтелдер айтып мағынасын түсіндіру;

1.Қыз өссе елдің көркі, гүл өссе жердің көркі.

2.Қыз өмірдің қызғалдағы.

3.Қыз- қуыршақ,ұл-құлыншақ.

4.Қызды асырай алмаған күң етеді, ұлды асырай алмаған құл етеді.

5.Ұлың өссе,ұлы жақсымен ауылдас бол, қызың өссе қызы жақсымен ауылдас бол.

6.Қызым – үйде,қылығы –түзде.

7.Қыздың жиған жүгіндей.

8.Жақсы қыз-жағадағы құндыз.

Қазақ қызы десе беті ашық,жүзінде ұяңдық бар, шашы ұзын,басқан ізі білінбейтін жан елестейді. «Аттың көркі-жалы, қыздың көркі-шашы» деп қыздарымыздың шашын күтіп өсіруді де өнер санаған.Ол үшін оның шашын айранмен,қынамен жудырған.Шаштарын «қос бұрым», «бестемше» етіп өру қыздардың көркі саналған.

Енді А.Бақтыгерееваның бұрым өлеңін тыңдайық.Ержан оқиды.

Ашуланып қайттың неге, ерке гүл,   
Мектебіңе кетіп едің ерке бір.  
Тортаңдайсың ата жауың сияқты.  
Бантигіңді шешіп кеткен тентек ұл.  
Қыз баланың бұрым деген сәні еді  
Балалықтың ойыны бар әдемі  
Қыз бұрымға маза бермей жүретін  
Балалықтың ойыны бар әдемі  
Бұрым – бұлақ таудан аққан құлатқан  
Бұрым – арман, қол жетпеген ұнатқан  
Момақан боп жүрген бүгін әкең де  
Талай қызды шаштан тартып жылатқан.  
Ашуланба, ол бір ойын талайғы  
Адамдардан әр ұрпаққа тарайды.  
Ақылды бол, сол бұрымның бір талы  
Тентектерді құрықтауға жарайды.

Сондай –ақ киген киімдеріне назар аударып отырған.

Біздің сыныптың қыздары қандай? Әр бала өздерінің көршісі туралы бойындағы қасиеттерін айтып суретін салады.  
  
Көрініс. Олақ қыз.

Таза,әдепті,еңбекқор,инабатты, мейірімді болу әр қызға тән қасиет.

Пікірталас.

Бүгін не білдік? Не үйрендік?

Қыздарды сыйлау деген не?

Жүректен жүрекке көрші ұл мен қыз бір-біріне ұсыныс жазады,оқиды.

Би:Флешмоб

Мадақтау.

Қортындылау.